Alameda maakonna kohtumaja Oaklandis
Anza järv
**Alameda maakond** (*Alemeda County*) on maakond USA-s California osariigis. Geograafilised koordinaadid on 37°65' N, 121°91' W.

Maakonna halduskeskus ja suurim linn on Oakland.

Maakonna pindala on 2126 km², millest 216 km² moodustab veepindala.

Elanike arv on 2015. aasta seisuga arvestuslikult 1 638 215. 2010. aasta rahvaloenduse järgi oli elanikke 1 510 271. Alameda maakond on elanike arvult osariigi seitsmes maakond.

Ajalugu
-------

Esimeste eurooplastena külastasid piirkonda hispaanlased 20. märtsil 1772 Bautista ekspeditsiooni käigus, milles osalesid leitnant Pedro Fages ja frantsiskaani misjonär Juan Crespí. Enne eurooplaste saabumist piirkonnas elanud indiaanlased nimetasid seda ala *Oroysom*'ks.

Alameda maakond moodustati 25. märtsil 1853 Contra Costa ja Santa Clara maakonna osadest. Alameda tähendab hispaania keeles 'koht, kus pappel kasvab'. 1856. aastal hävitas maavärin maakonna algse keskuse Alvarado kohtumaja ning maakonna keskus viidi üle San Leandrosse. 23. septembril 1868 asutati Berkeleys California Ülikool. 1873. aastal sai maakonna keskuses Oakland.

1906. aastal tabas Oaklandi lähedal asuvat San Franciscot 7,9-magnituudine maavärin, sellele järgnenud tulekahjus hukkus hinnanguliselt üle 3000 inimese. Kodu kaotas umbes 250 000 inimest. Kuna peaaegu kogu linn oli hävitatud, kolis suur hulk inimesi muudesse California osariigi piirkondadesse. Eriti kiiresti kasvas Oaklandi elanike arv. 1900 ja 1910. aasta vahel kasvas maakonna elanike arv 89%.

Geograafia
----------

Oaklandi ja San Franciscot ühendav San Francisco – Oakland Bay Bridge
Alameda maakond asub San Francisco lahe idakaldal ja hõlmab enamiku sellest alast. Maakonnas valitseb üldjuhul tüüpiline California kliima.

Maakonnas paikneb 32 järve, millest osad on tehisjärved.

Maakonna kõrgeim koht on Discovery Peak (1171 m). Teine kõrgeim mäetipp on Rose Peak, mis on Discovery Peakist veidi madalam ja on 1163 meetrit kõrge. Lisaks asuvad maakonnas madalad mäeahelikud Coyote Hills ja Berkeley Hills, millest viimases 2010. aasta mais p kenud tulekahjus hävisid paljud elamud. Piirkonda läbib Haywardi murrang.

### Loodus

Haruldane *Arctostaphylos pallida* kasvab peale Alameda maakonna ainult veel ühel alal
Alameda maakonnas leidub mitut haruldast taimeliiki. Kanarbikuline *Arctostaphylos pallida* kasvab maakonnas asuvas Huckleberry Ridge'is ja lisaks Sobrante Ridge Regional Parkis Contra Costa maakonnas.

Maakonnas leidub ka näsiniineliste sugukonda kuuluv põõsastaim *Dirca occidentalis*, mis kasvas ainult San Francisco lahte ümbritsevatel aladel.

*Clarkia franciscana* on pajulilleline, mis kuulub ohustatud liikide hulka. Seda on leitud vaid kahest kohast San Francisco lahe piirkonnas.

### Naabermaakonnad

* Santa Clara maakond (lõunas)
* San Mateo maakond (läänes)
* San Francisco maakond (läänes)
* Contra Costa maakond (põhjas)
* San Joaquini maakond (idas)
* Stanislausi maakond (kagus)

### Kaitsealad

Maakonnas asub osaliselt Don Edwards San Francisco Bay National Wildlife Refuge, Eden Landing Ecological Reserve ja Emeryville Crescent State Marine Reserve.

USA Ajalooliste Paikade Riikliku Registrisse on kantud Alameda maakonnas 150 objekti.

Rahvastik
---------

### Suuremad linnad

Tabelis on toodud maakonna linnad, mille elanike arv on üle 20 000.

| Nr | Linn | Elanikke (2015) |
| --- | --- | --- |
| 1. | Oakland | 419 267 |
| 2. | Fremont | 232 206 |
| 3. | Hayward | 158 289 |
| 4. | Berkeley | 120 971 |
| 5. | San Leandro | 90 712 |
| 6. | Livermore | 88 126 |
| 7. | Pleasanton | 79 510 |
| 8. | Alameda | 78 630 |
| 9. | Union City | 74 494 |
| 10. | Dublin | 57 721 |
| 11. | Newark | 45 336 |

Maanteed
--------

* Interstate 80
* Interstate 205
* Interstate 238
* Interstate 580
* Interstate 680
* Interstate 880
* Interstate 980
* State Route 13
* State Route 24
* State Route 61
* State Route 84
* State Route 92
* State Route 123
* State Route 185
* State Route 238
* State Route 262

Viited
------

1. ↑  , vaadatud 13.08.2021.
2. ↑  2020 United States Census, vaadatud 1.01.2022.

Välislingid
-----------

* Alameda maakonna koduleht (*inglise keeles*)

|  |  | Contra Costa maakond |  |  |
| San Mateo maakond ja San Francisco maakond |  | San Joaquini maakond |
| 

|  |  |  |
| --- | --- | --- |
| Lääs |   **Alameda maakond**   | Ida |

 |
|  |
|  | Santa Clara maakond | Stanislausi maakond |

| * v
* r
California maakonnad |
| --- |
| 
Alameda **·** Alpine **·** Amador **·** Butte **·** Calaveras **·** Colusa **·** Contra Costa **·** Del Norte **·** El Dorado **·** Fresno **·** Glenn **·** Humboldt **·** Imperial **·** Inyo **·** Kern **·** Kings **·** Lake **·** Lassen **·** Los Angeles **·** Madera **·** Marin **·** Mariposa **·** Mendocino **·** Merced **·** Modoc **·** Mono **·** Monterey **·** Napa **·** Nevada **·** Orange **·** Placer **·** Plumas **·** Riverside **·** Sacramento **·** San Benito **·** San Bernardino **·** San Diego **·** San Francisco **·** San Joaquin **·** San Luis Obispo **·** San Mateo **·** Santa Barbara **·** Santa Clara **·** Santa Cruz **·** Shasta **·** Sierra **·** Siskiyou **·** Solano **·** Sonoma **·** Stanislaus **·** Sutter **·** Tehama **·** Trinity **·** Tulare **·** Tuolumne **·** Ventura **·** Yolo **·** Yuba |  |